Gastehuis in Bloem beroof | Maroela Media
Die polisie het 'n soektog van stapel gestuur na 'n groep gewapende mans wat 'n gastehuis in Bloemfontein beroof het.
Kapt. Chako Marope, polisiewoordvoerder, het gesê die rowers het Woensdagaand op die gastehuis in Universitas toegeslaan.
"Vier onbekende mans het omstreeks 23:00 na die gastehuis in Walter Sisuluweg gegaan en gemaak of hulle verblyf soek. Kort daarna het hulle vuurwapens uitgehaal en die ontvangswerker aangehou," het Marope gesê. "Hulle het die kantoor geplunder en op die vlug geslaan met twee kluise met geld in en twee selfone."
Die verdagtes het te voet gevlug en geen skote is gevuur nie.
Die Parkweg-polisie ondersoek die saak. Enigiemand met inligting wat die polisie in hul ondersoek kan bystaan, kan die stasie by 051 507 6000 bel.
Eers brand Bloem nou n roof …wat gaan an in daardie verfooide anc plek ?
Bloemfontein is deesdae, of dalk nog altyd, bloot 'n voorstad van Lesotho, die oorsprong van die ANC wat met behulp van sendelinge opgebou is tot 'n volwaardige moeder-van-alle-moeilikheid-onderneming, so wil dit lyk. The Lord of the Rings is ook glo hier geskryf. Vreemd. Maar soos die storie lui, is die glo ware 'eienaar' van die ringe dit nie noodwendig waardig nie.
Jammer,, JY MAAK NIE JOU DEURE OOP NA +- 21Hoo in die aand nie, Vir niemand nie.. Groot fout… Tensy jy hulle ken en hulle van jou eie kerk is nie,..
Hoe kan mense die polisie help met so n beskrywing.Die 4 mans was hulle wit of swart ,uitkenbare littekens die kleur en model van die kar waarmee hulle gevlug het??